Little Boy

Little Boy (v preklade Malý chlapec) bol krycí názov pre atómovú bombu, ktorá bola zhodená 6. augusta 1945 počas druhej svetovej vojny na japonské mesto Hirošima. Išlo o druhú nukleárnu explóziu v histórii ľudstva (prvá bola testovacia „Trinity test“) a o prvú explóziu uránovej bomby. Bomba bola zvrhnutá z bombardéru B-29 Superfortress (s prezývkou "Enola Gay").

O 3 dni neskôr bola zhodená ďalšia bomba s názvom Fat Man na mesto Nagasaki; Japonsko na to kapitulovalo.

Priebeh náletu 

Dňa 6. augusta odštartovalo z letiska na ostrove Tinian viacero bombardovacích lietadiel. Najdôležitejšie z nich, Enola Gay, malo na rozdiel od ostatných 26 500 kg paliva kvôli veľkej hmotnosti nesenej atómovej bomby (ostatné mali  paliva). Pre posádku lietadla nesúceho atómovú bombu boli stanovené nasledovné ciele podľa poradia dôležitosti: Hirošima, Kokura a Nagasaki. Konkrétny cieľ mal byť zvolený podľa momentálnych podmienok nad jednotlivými cieľmi.

Časový priebeh:
 1 h 37 min: prvé tri bombardéry odštartovali z ostrova Tinian k meteorologickému prieskumu. Ich rádiogramy o stave počasia v cieľových oblastiach dostával štáb a lietadlo dopravujúce bombu, ktoré žiadne signály z bezpečnostných dôvodov nevysielalo
 2 h 45 min: odštartovalo lietadlo Enola Gay z trojkilometrovej letiskovej plochy. Lietadlo bolo pomerne preťažené, keďže dopravovalo až sedem ton nadváhy. Dva ďalšie stroje nasledovali Enolu Gay v dvojminútových intervaloch.
 4 h 52 min: Enola Gay sa nad ostrovom Iwo Jima spojila s ďalšími dvoma bombardérmi, vytvorila s nimi formáciu a zamierila smerom na ostrov Šikoku.
 6 h 40 m: Enola Gay začala stúpať z výšky 3 000 metrov na 10 000 metrov. Z tejto výšky mala byť zhodená aj atómová bomba.
 7 h 00 min: prvé lietadlo určené k meteorologickému prieskumu doletelo na 26 kilometrov od Hirošimy. V oblasti mesta bol vyhlásený letecký poplach.
 7 h 50 min: Enola Gay preletela výbežok ostrova Šikoku
 8 h 00 min: japonské pozorovacie stanice zachytili Enolu Gay na ceste k Hirošime. Vyhlásili letecký poplach, ale zároveň hlásili, že ide pravdepodobne len o prieskumné účely.
 8 h 11 min: veliteľ lietadla plk. Tibbetts navádzal lietadlo na cieľ
 8 h 13 min 30 sek : z paluby lietadla Enola Gay bola vypustená atómová bomba. Enola Gay a jej dve sprievodné lietadlá vykonali ostrý obrat na 60 stupňov od bojového kurzu a v prudkom strmhlavom lete sa začali čo najväčšou rýchlosťou vzďaľovať od cieľa.
 8 h 15 min: bomba sa ocitla vo výške 580 metrov nad povrchom zeme, jej prístroje zapojili roznecovacie systémy jadrových náloží, čo okamžite vyvolalo reťazovú reakciu
 8 h 15 min 30 sek: došlo k výbuchu atómovej bomby. V Hirošime zahynulo okolo 240 000 ľudí (vrátane úmrtí až po výbuchu následkom ožiarenia), predovšetkým civilistov. Odhaduje sa, že ďalších 163 000 ľudí bolo zranených. V okamihu bombardovania malo mesto spolu okolo 400 000 tisíc obyvateľov.
 lietadlo Enola Gay sa na základňu na Tiniane vrátilo o 14 hodine 58 minúte, čiže po 12 hodinách a 13 minútach od štartu. Stroj vážil spolu o 20 ton menej ako pri štarte a prekonal vzdialenosť .

Technické údaje 
 Dĺžka bomby: 
 Priemer: 
 Hmotnosť: 
 Výbuch o ekvivalentu: 15 kT TNT

Referencie

Zdroje 
 Iojryš, A.I., Morochov, I.D., Ivanov, S.K.: A bomba. Nakladatelství Svoboda, Praha, 1984, 389 s.

Pozri aj 
 Druhá svetová vojna
 Fat Man
 Enola Gay
 Jadrová zbraň
 Projekt Manhattan

Iné projekty 

Jadrové zbrane
Projekt Manhattan
Hirošima (mesto)